Thread:Portal talk:El/MediaWiki/interwiki/Διαγλωσσικός σύνδεσμος/reply

Άλλο ο διαγλωσσικός σύνδεσμος και άλλο ο σύνδεσμος interwiki.
 * Διαγλωσσικός σύνδεσμος είναι ένας σύνδεσμος προς την ίδια σελίδα σε άλλη γλώσσα σε μια πολύγλωσση φάρμα wiki (όπως η Βικιπαίδεια). Βλ. Interlanguage links.
 * Αντίθετα, σύνδεσμος interwiki είναι ένας ειδικός σύνδεσμος που μοιάζει με εσωτερικός (δηλαδή είναι της μορφής  και δεν περιέχει http) αλλά στην πραγματικότητα είναι εξωτερικός και οδηγεί σε σελίδα της επιλογής μας σε ένα άλλο wiki που έχει ενεργοποιημένη αυτήν τη δυνατότητα. Ο σύνδεσμος αυτός περιέχει ειδικό πρόθεμα που έχει ο ορίσει ο διαχειριστής του τοπικού wiki για κάθε απομακρυσμένο wiki. Όλα τα προθέματα περιέχονται στον πίνακα interwiki (όπου έχει γενικώς όλα τα επιτρεπτά απομακρυσμένα wiki προς τα οποία επιτρέπονται σύνδεσμοι interwiki). Βλ. Extension:Interwiki.


 * Για παράδειγμα, όπως θα δεις στον πίνακα, οι σύνδεσμοι interwiki προς το wiki του Wikiquote έχουν το πρόθεμα «Wikiquote». Έτσι, ένας σύνδεσμος interwiki προς μια τυχαία επιλεγμένη σελίδα, π.χ. την https://en.wikiquote.org/wiki/Socrates θα έχει τη μορφή, το οποίο παράγει Socrates.


 * Να σημειωθεί ότι το interwiki επιτρέπει και ενσωμάτωση περιεχομένου (transclusion) από ένα wiki σε ένα άλλο, κάτι ανάλογο δηλαδή με τα πρότυπα.

Γενικώς δηλαδή, οι σύνδεσμοι imterwiki είναι ένα ευφυές εσωτερικό χαρακτηριστικό των wiki που τους επιτρέπει να διαμοιράζονται πράγματα μεταξύ τους.

Δυστυχώς, και μιας και έχουμε απορρίψει το συνθετικό «-βικι-», δεν νομίζω ότι υπάρχει τρόπος να αποδοθεί η λέξη «interwiki» στα Ελληνικά. Ίσως με κάτι άκρως περιφραστικό όπως «σύνδεσμος διασύνδεσης με εξωτερικά wiki». Δεν ξέρω. Προς το παρόν το αφήνω αμετάφραστο.